
Parlamentul  României

Camera  Deputaţilor

Comisia pentru industrii si servicii

                                                                   Bucureşti, 28.09.2010


                                                                                                   Nr.23/237/2010







AVIZ

asupra propunerii legislative pentru modificarea pct.7 al alin.(2) al art.263
din Legea nr.571/2003 privind Codul Fiscal

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare cu propunerea legislativeă pentru modificarea pct.7 al alin.(2) al art.263 din Legea nr.571/2003 privind Codul Fiscal, transmisă cu adresa nr.P.L.x 461 din 14 septembrie 2010 şi înregistrat cu nr.23/237 din 14 septembrie 2010, aviz ce va fi transmis la Comisia pentru buget, finanţe şi bănci.

Proiectul de lege a fost respins de Senat în şedinţa din 6 septembrie 2010, în calitate de primă Cameră sesizată.

Propunerea legislativă a fost avizată favorabil, cu observaţii şi propuneri, de Consiliul Legislativ, cu avizul nr.240 din 15.03.2010.

Propunerea legislativă ar ca obiect de reglementare modificarea pct.7 al alin.(2) al art.263 din Legea nr.571/2003 privind Codul fiscal, cu modificările şi completările ulterioare, în sensul diminuării cuantumului impozitului perceput pentru autovehiculele autohtone de tip Aro.

În conformitate cu prevederile art.61 din Regulamentul Camerei Deputaţilor, membrii Comisiei pentru industrii şi servicii a examinat textul proiectului de lege în şedinţa din 13 octombrie 2010 şi au hotărât, cu unanimitate de voturi, avizarea favorabilă a proiectului de lege, cu un amendament admis.

În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu
Consilier parlamentar, 

Ioan Bivolaru
Anexă

A M E N D A M E N T      A D M I S

asupra propunerii legislative pentru modificarea pct.7 al alin.(2) al art.263
din Legea nr.571/2003 privind Codul Fiscal

	Nr.

crt.
	Text iniţial Legea nr.571/2003,

art.263 alin.(2), pct.7

	Amendament admis
Autorul


	Motivaţia

	0
	1
	2
	3

	1
	7. Alte autovehicule cu masa totală maximă autorizată de până la 12 tone inclusiv.


	 7. Alte autovehicule, inclusiv autovehiculele din producţia internă, altele decât cele de la punctele 3, 4 şi 5, care aparţin unei mărci care nu se mai fabrică începând cu anul 2006, cu masa totală maximă autorizată de până la 12 tone inclusiv.

Dep.Doru Leşe-PDL


	Autovehiculele din producţia internă, a căror marcă nu se mai fabrică din anul 2006, cu masa maximă autorizată de până la 12 tone inclusiv, nu pot fi considerate autovehicule de lux.




PREŞEDINTE,

Iulian Iancu

Consilier parlamentar, 

Ioan Bivolaru

